TuisNuusNuusargiefBorg 'n WoordPublikasiesWebskakelsWATPersoneelOpleidingOor die WATFotogaleryKortgeskiedenisBestelvormsKontak onsWAT TrustTrusteesSkenkingsSkenkings reeds ontvangSoorte SkenkingsWyse van skenkingErkenning van skenkings Algemeen
Woordeboekeenhede vir al die amptelike tale Sedert 2000 bestaan daar woordeboekeenhede vir elkeen van die amptelike landstale. Die eenhede kom twee maal per jaar bymekaar om sake van gemeenskaplike belang te bespreek. WAT word 80
Die Woordeboek van die Afrikaanse Taal was in 2006 tagtig jaar oud. Die Universiteit Stellenbosch het die viering van die tagtigste bestaansjaar geborg met 'n vingerete en 'n uitvoering van die Stellenbosch Libertaskoor in die Endlersaal. Daar is ook begin met fondswerwingsdinees en die eerste dinee was by Tokara met dr. Mathews Phosa as spreker. Dit is spoedig gevolg met 'n dinee aan huis van Christo en Caro Wiese met David Kramer en Evita Bezuidenhout as gaskunstenaars. Publikasies
Benewens die Woordeboek van die Afrikaanse Taal wil die WAT ook kleiner woordeboeke saamstel. Met befondsing vanuit Nederland is die Etimologiewoordeboek van Afrikaans (EWA) in 2003 gepubliseer. Dit is in 2007 opgevolg met Etimologiewoordeboek van Afrikaans Supplement. Beide publikasies is na-uurs in samewerking met buite-outeurs en met Nederlandse befondsing saamgestel. Die eerste toekenning van die J.J. Smith-penning is in 2007 aan dr. Joost Kist, trustee van die WAT Trust, gemaak vir sy rol in die verkryging van die fondse vanuit Nederland. Afrilex Kongres
Die WAT was in 2008 die organiseerders van die dertiende internasionale Afrilex-kongres. Afrilex is die akroniem vir African Association for Lexicography. Nagenoeg 100 persone het vir die kongres geregistreer en 35 referate is gelewer. Woordpret
Die WAT hou vier keer 'n jaar 'n Woordpret om blootstelling te gee aan Afrikaanse skrywers, digters, sangers en vertellers. Zamar, Charlene Truter, Daniel Hugo en Carina Diedericks-Hugo, Dana Snyman en Nico Nel is van die gaste wat opgetree het. Slypskole
Dit is vir die WAT belangrik om betrokke te wees by die opleiding van woordeboekmakers en die opleiding van leerders in die gebruik van woordeboeke. Derhalwe word opleidingskursusse vir woordeboekmakers en aspirant-woordeboekmakers by die WAT aangebied waarin gefokus word op die spesifieke behoeftes van die kursusgangers. Werkwinkels word ook by skole aangebied om woordeboekgebruik by leerders aan te moedig. By hierdie werkwinkels word die Elektroniese WAT aan onderwysers bekend gestel as 'n hulpmiddel in die onderrig van Afrikaans en word uitgewerkte lesplanne aan hulle beskikbaar gestel. Donateursbord
Die WAT is afhanklik van die ondersteuning van sy donateurs en 'n donateursbord is in 2008 ingewy met die name van die Anker-donateurs. Die Anker-donateurs van die WAT is tans ABSA Bank, Afrikanerbond, Dagbreek Trust, G.T. Ferreira, Fonds Neerlandistiek, Het Jan Marais Nationale Fonds, L.W. Hiemstra Trust, D.W.R. Hertzog, E. de la H. Hertzog, D.M. Hoogenhout, M. Jooste, Marie Luttig Trust, E. de la H. Meaker, N. Steyn-Trust, Remgro Beperk en Venfin Beperk, Rupert Gesinstigtings, SANLAM, Sappi Beperk, Sasol, Sdu Nederland, Stonehage Charitable Trust, Universiteit Stellenbosch, Universiteit van Pretoria, Universiteit van die Vrystaat Deel XIII word bekendgestel
WAT XIII is tydens 'n spoggeleentheid op 31 Julie 2009 bekendgestel. There are 11 categories in gallery «« Start« Prev12Next »End »» Ontwerp en ontwikkeling Eavesdrop Communication